Que la realitat no t’espatlli un bon titular. I menys quan el titular confirma una realitat sobre la qual bases el teu discurs polític. Així és com Ciutadans ha construït un relat polític, tant a Catalunya com a la resta de l'Estat espanyol, a partir d’informacions confuses, mitges veritats o fake news. Sovint s’acaben desmentint, fins i tot als tribunals.

Hi ha un patró bastant establert. En primer lloc, un mitjà de comunicació generalment en l’òrbita del partit, o en sintonia amb les seves idees, publica una informació que acusa unes determinades persones d’alguna cosa. Aquesta notícia és recollida pels dirigents de la formació i difosa a través de les xarxes socials, en què tenen el seu minut de glòria. Finalment, l’acusació acaba caient per si sola, però la rectificació no apareix per enlloc.

El cas més recent és el de la tesi doctoral del president espanyol Pedro Sánchez. Va ser Albert Rivera qui va rescatar vells rumors de les xarxes socials la setmana passada. En aquest cas, van ser mitjans afins, com els diaris ABC i El Mundo, els qui van acompanyar-lo en les acusacions. I s'hi va recrear a les xarxes socials, demanant-li que fes pública la seva tesi doctoral per "dissipar els dubtes".

Hoy le he preguntado a Sánchez por qué la única ley que ha ordenado vetar a su Gobierno en tres meses es nuestra ley de transparencia universitaria para recuperar la confianza en la educación. Para disipar dudas razonables sobre su tesis doctoral, debe hacer público su contenido. pic.twitter.com/UbdzPexw5z — Albert Rivera (@Albert_Rivera) 12 de septiembre de 2018

‘Las otras sombras que planean sobre el doctorado de Pedro Sánchez’ https://t.co/tFJveTe3TA — Albert Rivera (@Albert_Rivera) 13 de septiembre de 2018

¿Pero no dijo en el Congreso que ya era pública y nos llegó a amenazar por pedir que la hiciera pública? ¿Quien fue el ‘negro’ que se la hizo? ¿Qué conexión política o personal tenía con los miembros del tribunal? Sanchez no puede esconderse, debe comparecer urgente ante el pleno https://t.co/QijV0fnpb4 — Albert Rivera (@Albert_Rivera) 14 de septiembre de 2018

El president espanyol la va fer pública el mateix divendres, després que la Moncloa la passés per Turnitin i PlagScan, dos programes especialitzats contra el plagi. Per la seva part, la Universitat Camilo José Cela va confirmar dijous passat que el procés d'avaluació de la tesi del president del govern espanyol es va dur a terme amb "normalitat".

Tot i així, després de publicar-se la tesi en obert i desmentir-se el plagi, Albert Rivera no només no ha rectificat, sinó que ha mantingut l'ombra del dubte que volia "dissipar" sobre Sánchez, preguntant-se "qui va ser el negre".

Sanchez en vez de amenazar a Ciudadanos y a los periodistas debe comparecer cuanto antes en el @Congreso_Es para explicar los indicios de fraude que recaen sobre su tesis oculta hasta ayer. Editorial @elmundoes . https://t.co/8rkcCYoPnV — Albert Rivera (@Albert_Rivera) 15 de septiembre de 2018

Le pedimos a Sánchez hacer pública su tesis oculta, y mintió y nos amenazó en el hemiciclo. La información periodística muestra indicios de fraude. En vez de ceder ante Iglesias y Torra para protegerse, debe comparecer y dar explicaciones a los españoles. https://t.co/l9LkE8ypEq — Albert Rivera (@Albert_Rivera) 16 de septiembre de 2018

‘Sánchez fusiló en 'su' tesis de 2012 extractos enteros de un discurso del ministro Sebastián en 2011.’ https://t.co/ZIRecP0ZsC — Albert Rivera (@Albert_Rivera) 17 de septiembre de 2018

L'agressió de la Ciutadella

Aquest patró és el mateix de l’agressió a Lídia al parc de la Ciutadella, que immediatament després Ciutadans va atribuir a la crispació de l’independentisme. Fins i tot va convocar una manifestació contra la violència (que va acabar en episodis de violència). Però, malgrat l’assenyalament, el cas avui encara té molts dubtes.

Le han roto la nariz a una mujer delante de sus hijos por quitar lazos amarillos en Barcelona. Sr. Sánchez, aquí no hay “normalidad”. Defienda a millones de catalanes que estamos siendo atacados por el separatismo y deje de blanquear a los que rompen la convivencia en Cataluña https://t.co/5SYjF5s9fd — Inés Arrimadas (@InesArrimadas) 25 d’agost de 2018

En TV3, un puñetazo a un hombre independentista es “agresión”, pero un puñetazo, tirar al suelo y romper la nariz a una mujer constitucionalista es “incidente”. Esta es la televisión que tenemos que pagar todos los catalanes. Vergüenza pic.twitter.com/GCe55sXlga — Sonia Sierra (@SoniaSierra02) 25 d’agost de 2018

Vamos a denunciar ante la Fiscalía la agresión por delito de odio del separatista xenófobo que le partió a Lidia la nariz delante de sus hijos por quitar lazos amarillos en Barcelona. Tolerancia cero con el totalitarismo nacionalista. #NoNosCallarán https://t.co/5o4v1HyEX7 — Albert Rivera (@Albert_Rivera) 26 d’agost de 2018

Malgrat que Inés Arrimadas i Albert Rivera sortissin en tromba a assenyalar l’independentisme, els tres agents dels Mossos que van acudir al lloc dels fets van desmentir que hi hagués al·lusions polítiques, ni referències als presos polítics. Segons el seu relat, la discussió va començar quan els tres fills de Lidia van començar a arrencar i llençar a terra llaços grocs. L’agressor els hauria renyat de males maneres per estar “embrutant la ciutat”.

El mateix marit de la víctima, que és militant de Ciutadans, admetia que l’agressor va increpar-la perquè estava embrutant el terra. “Que hi hagi vinculació política o no, no ho sé”, assegurava en una entrevista a Antena 3. No va ser fins tres dies més tard, després d’una intensa campanya, que la víctima va presentar denúncia per delicte d’odi. I va fer-ho davant la Policia Nacional espanyola, i no davant els Mossos, que són els qui van acudir al lloc dels fets i els qui habitualment investiguen aquest tipus d’agressions.

Enmig va haver-hi també algunes mentides difoses per dirigents del partit, com que a la víctima li havien trencat el nas, un fet que va ser desmentit pel mateix marit de la víctima de la Ciutadella. La notícia inicial de l’agressió la va donar un portal anomenat Las voces del pueblo.

No hi ha hagut cap rectificació en cap sentit de Ciutadans.

Agressió al País Valencià

Però aquest no és l’únic cas d’aquest tipus que Ciutadans ha aprofitat per a treure’n rèdit polític i que la realitat ha acabat desmentint. L’endemà de l’agressió del parc de la Ciutadella, n'hi va haver una altra a Oliva (País Valencià). Albert Rivera difonia immediatament una notícia del diari ABC, i denunciava a través de les xarxes socials: “El nacionalisme ha trencat la convivència, continua l’escalada violenta. Agredeixen un home de 75 anys davant del seu net per criticar una pancarta que defensava els polítics imputats pel cop. La meva condemna i desig de ràpida recuperació”.

El nacionalismo ha roto la convivencia, sigue la escalada violenta. Agreden a un hombre de 75 años delante de su nieto por criticar una pancarta que defendía a los politicos separatistas imputados por el golpe. Mi condena y deseo de pronta recuperación. https://t.co/KmOkWMgEgr — Albert Rivera (@Albert_Rivera) 26 d’agost de 2018

Però la realitat no era com la denunciava Ciutadans. El mòbil no tenia res a veure amb els presos polítics. Ho va desmentir el mateix Ajuntament d’Oliva a partir de l’informe de la Policia Local: “L'agressió que es va denunciar a través de les xarxes socials es va produir en el context d'una discussió en la qual van intervenir dos homes, el veí d'Oliva i un altre sense identificar fins al moment i que segons els testimonis podria ser de nacionalitat anglesa (...) Pel que fa a la pancarta, només hi ha constància d'una amb reivindicacions feministes des de l'escenari, sense que consti que existeixi cap altra proclama amb contingut polític per part de l'organització, dels grups musicals ni del públic”.

El tuit de Rivera va superar els 2.100 retuits. No hi ha hagut cap rectificació en cap sentit.

Els mestres de la Seu

El diari El Mundo recollia la denúncia de diversos pares d’una escola de la Seu d’Urgell segons els quals els professors haurien dit nens de nou anys després de l’1-O, que “la Guàrdia Civil és dolenta” i “han picat la gent que volia votar i han matat una persona”. El líder de Ciutadans immediatament va agafar la bandera de la denúncia: “Segons PPSOE, no hi ha cap cas d’adoctrinament a les aules... Espero que la justícia actuï sobre professors que manipulen nens”.

Pero según PPSOE, no hay ningún caso de adoctrinamiento en las aulas...Espero que la justicia actúe sobre profesores que manipulan a niños. https://t.co/AakHr0Sf46 — Albert Rivera (@Albert_Rivera) 7 de novembre de 2017

I sí que va actuar la justícia, però per desmuntar l’acusació. L’Audiència de Lleida va considerar el passat juny que, encara que fossin certs els fets denunciats per les famílies, no serien constitutius d’un delicte d’odi, que requeriria una incitació directa a la violència. També deixava constància que els fets denunciats no havien estat provats. El cas ha quedat sobresegut.

El tuit de Rivera va superar els 1.200 retuits. Malgrat la decisió judicial, no hi ha hagut cap rectificació en cap sentit.

El mateix, però a Sant Andreu de la Barca

Un altre reportatge d’El Mundo, titulat Los 9 maestros catalanes de la infàmia, assenyalava nou professors de Sant Andreu de la Barca. Albert Rivera els disparava amb el seu compte de Twitter. El relat del periodista Javier Negre deia que aquests professors s’haurien dirigit a fills de guàrdies civils amb expressions com “que aixequin la mà els fills dels guàrdies civils” o “semblen gossos rabiosos”. El diari en publicava també les fotos.

El líder de Ciutadans va dedicar durant aquells dies d’abril diverses piulades contra els docents. “Espero que la justícia actuï contra la persecució separatista a les famílies de servidors públics a Catalunya”, deia en un dels tuits. També denunciava que el govern de Mariano Rajoy no feia res davant “aquest atropellament a la dignitat”.

Los maestros separatistas que señalaron públicamente a hijos de @guardiacivil en Cataluña. La fiscalía les investiga por delitos de odio, pero el Gobierno de España dice que no les abrirá expediente. Con cobardía nunca se vence al nacionalismo. https://t.co/LOaSxV36El — Albert Rivera (@Albert_Rivera) 29 d’abril de 2018

Espero que la Justicia actúe contra la persecución separatista a las familias de servidores públicos en Cataluña.

Si queremos mantener la dignidad democrática no podemos permitirnos profesores que acosen a niños y siembren odio en las aulas. https://t.co/0yow1MUcka — Albert Rivera (@Albert_Rivera) 23 d’abril de 2018

Rajoy y Méndez de Vigo no quieren abrir expediente a los profesores que señalaron y acosaron a los hijos de la @guardiacivil en aulas catalanas. Es vergonzoso que miren hacia otro lado ante este atropello a la dignidad. https://t.co/kE4Jx8UzDK — Albert Rivera (@Albert_Rivera) 26 d’abril de 2018

De moment, la “justícia” ja ha començat a “actuar”. El jutjat d’instrucció 7 de Martorell va arxivar el passat maig cinc de les nou denúncies contra els professors de l’IES El Palau de Sant Andreu de la Barca. Les altres quatre, repartides entre dos jutjats, encara estan sent investigades. Però ja hi ha el precedent de la Seu d’Urgell.

Una de les piulades de Rivera va superar els 3.000 retuits. Malgrat els arxivaments, no hi ha hagut cap rectificació en cap sentit.